Kilmarnock

Kilmarnock ( eta ) Eskozia hego-mendebaldeko udalerria da, Ekialdeko Ayrshire eskualdeko hiriburua eta Ayrshire guztiko bigarren herririk handiena da. 2011ko erroldaren arabera 46.159 biztanle dituBrinkhoff , T. (2007) City Population: Great Britain and Northern Ireland: Scotland, honek Eskoziako 15. herria bihurtzen du.

 Etimologia 
Gaelerazko Cill Mheàrnaig izenak "Meàrnag-en eliza" esan nahi du.

 Geografia 
Glasgow eta Ayr artean kokatuta dago. Ekialdetik Irvine ibaiak eta erdigunetik Kilmarnock errekak zeharkatzen dute herriaSmellie, Thomas (1898) "Sketches of Old Kilmarnock", II. Atala, Kilmarnock: Dunlop & Drennan.

 Historia 
Kondairak dio San Marnoch-ek (Meàrnag) eliza eraiki zuela bertan VII mendean. Haren inguruan sortuz joango zen herria, baina gaur egungo eraikinik zaharrenak XVII mendekoak dira, izan ere 1668an sute ikaragarri batek herri guztia suntsitu baitzuen.

Aurrez, 400 urtetan zehar Kilmarnock eremuaren jabetza izan zuen Boyd familiak Dean gaztelua eraiki zuen 1350 urtean.

1800 urtetik aurrera industrializazioaren eraginez herria nabarmen handitu zen eta herri berria planifikatu behar izan zen. Ordukoak dira King Street, Portland Street, Saint Marnock Street eta beranduago John Finnie Street, azken hau Eskozian victoriar estiloan planifikaturiko ederrenetakoa.

 Ekonomia 
Ehungintzan oinarritu zen Kilmarnockeko ekonomia eta bertan egindako alfonbrek mundu mailako sona hartu zuten. Ikatz meategiak eta harrobiak ere baziren herriaren inguruko mendietan. Hau dela eta munduko aurreneko trenbideetako bat bertan ezarri zen.

Azkenik Johnnie Walker eskoziar whisky markaren jatorria Kilmarnocken dago.

 Ondasun nabarmenak 
 Dean gaztelua
 Rowallan gaztelua (5 kilometro iparraldera)
 Johnnie Walker lantegia
 Antzoki jauregia

 Ondasun nabarmenak 

 Hiritar ezagunak 
 John Boyd Orr (1880-1971), Bakearen Nobel Saria
 Alexander Fleming (1881-1955), Medikuntzako Nobel Saria

 Herri eta hiri senidetuak 







 Erreferentziak 

 Kanpo estekak 
  Ekialdeko Ayrshireko webgunea

Kategoria:Ekialdeko Ayrshireko udalerriak